تخيل الموقف ده. انت سايق في الصحرا او على جبل. مش عارف انت فين. آخر بيت شفته كان من ساعتين. وفجأة عربيتك عطلت. الدنيا ليل والجو برد. ومعكش موبايل. هتعمل ايه؟ المرة الجاية خد معاك GPS. الاختراع ده ممكن يساعدك. ده جهاز بيستخدم الأقمار الصناعية عشان يحدد مكان المستخدم. ممكن يحدد مكانك بدقة لحد 20 متر. GPS مش هيشغل عربيتك، بس على الأقل هتعرف انت فين.

GPS، اللي معناه Global Positioning System، هو عبارة عن ريسيفر راديو صغير. شكله زي الموبايل. تقدر تمسكه في ايدك، او تحطه في جيبك. ساعات بيتحط في ساعة اليد او التليفون. كمان بنلاقي أجهزة GPS في العربيات والطيارات والمراكب. بعض الأجهزة دي فيها خرايط إلكترونية، فبتعرف انت فين. مثلاً، في المدينة ممكن تقولك اسم الشارع.

فيه تلات أجزاء لنظام GPS. الجزء الأول هو الريسيفر. ممكن تمسكه في ايدك، او تثبته في عربيتك، طيارتك، إلخ. الجزء التاني هو مجموعة من الأقمار الصناعية اللي بتلف حوالين الأرض. الريسيفر بيتصل بأربع أقمار صناعية على الأقل ويحسب مكانه. الجزء التالت من النظام هو شبكة من المحطات الأرضية. موجودة في كل حتة في العالم. بتتحكم في الأقمار الصناعية وبتتأكد انها شغالة كويس.

فيه ناس بتفكر ان في المستقبل GPS هيبقى شائع زي الموبايل. الأسعار بتقل والدقة بتزيد. وفيه استخدامات جديدة لل GPS. يمكن يبقى زي الساعات. كل واحد هيبقى معاه واحد ومش هتتوه تاني.
النص ده بيتكلم اساساً عن _.
تاريخ ال GPS التعريف بال GPS شكل ال GPS الأجزاء التلاتة بتاعة ال GPS